 ڪراچي (ويب ڊيسڪ) پاڪستان ڄاول ڪينيڊين يوٽيوب اسٽار شام ادريس پنهنجي زال سحر عرف فروگي سان گڏ ڪراچي جي هڪ مال ۾ موجود هئا جتي هنن مٿان حملو ٿيو. شام جي زال فروگي طرفان يوٽيوب تي جاري ڪيل هڪ ويڊيو ۾هن  ٻڌايو ته هوءَ سندس مڙس سان گڏ مال ۾ مداحن سان ملاقات ڪرڻ لاءِ موجود هئي ته هڪ شخص سندس جي منهن تي مُڪ هڻي فرار ٿي ويو. فروگي وڌيڪ ٻڌايو ته هوءَ ان واقعي کان پوءِ هوءَ خوف ۾ ورتل آهي هن پنهنجي ويڊيو ۾ الزام لڳايو ته سندس مٿان اهو حملو هڪ ٻئي يوٽيوبر ڊڪي (سعد) ۽ هن جي مداحن ڪيو. ان واقعي جي هڪ ٻئي ويڊيو سوشل ميڊيا تي وائرل ٿي رهي آهي، جنهن شام ادريس هڪ شخص پٺيان ڀڄي رهيو آهي، جڏهن ته هو ان دوران ڪاوڙ ۾ اهو به چوندي نظر اچي رهيو آهي “ڇوڪري تي هٿ کڻندڙ بي غيرت” جڏهن ته هن اهو به چيو ته ڇوڪري کي ٿو مُڪ هڻي.